Ансари, Ануше

Ануше́ Ансари́ (, райгуырд 1967-æм азы 12 сентябры Мешхеды) у АИШ-ы цæрæг персайнаг амалиуæггæнæг, фирмæ Prodea Systems-ы бындурæвæрæг æмæ сæргълæууæг. Зындгонд сси йæ космосмæ балцы фæстæ.

2004-æм азы Ануше æмæ йе ’фсымæр Амир цалдæр милуан доллæры балæвæр кодтой фонд X-Prize-мæ (уый фæстæ фонд хуыйны Ansari X-Prize). Фонды сæйраг нысан у космосон нау саразын.

Ансарийы рагæй фæндыди космосмæ тæхын æмæ йын 2006-æм азы ахæм фадат фæзынди. Уыцы аз 18 сентябры уый стахти Байконурæй æмæ уымæй сси фыццаг ирайнаг æмæ фыццаг пысылмон сылгоймаг космосы. Йæ тахт 29 сентябрмæ адаргъ и.

Категори:Космосон туристтæ
Категори:Мешхеды чи райгуырдис, уыдон